1984 (revista)

1984 fue o títol de dos revistas, una estausunidense y atra espanyola, especializatas en tematicas de ciencia-ficción y fantasía ta adultos que en primerias compartian parti d'o conteniu. A versión espanyola fue parti de l'anomenau boom d'o comic adulto en Espanya.

 Versión americana 
En a versión americana o primer numero se publicó en o mes de chunio de 1978, yera editata por Warren Publishing y en l'anyo 1980 fació un cambio de nombre ta dir-se 1994.

 Versión espanyola 
A versión espanyola fue editada por Toutain Editor en Barcelona dende noviembre de 1978 dica l'anyo 1992. En primeras teneba un preu de 75 pesetas y 60 pachinas d'as que ueito yeran en color, no teneba publicidat externa, nomás de publicacions d'a mesma editorial. En l'anyo 1984 ta evitar un anacronismo con o nombre pasó a dir-se Zona 84, enamplando-la dica 100 pachinas con mas proporción en color d'as que se facioron 96 numeros dica a suya desaparición en l'anyo 1992.

 Autors 
Cal destacar la calidat que teneba a revista a on colabororon debuixants y guionistas de nivel mundial y que teneban una gran libertat creativa en a publicación. En primeras yeran cuasi toz difuera de Espanya pero rapedament aconsiguió aplegar autors espanyols y mas que mas catalans, entre os que puet destacar-sen Howard Chaykin, Horacio Altuna, Richard Corben, Juan Giménez, Josep Maria Beá, Jordi Bernet i Cussó, Fernando Fernández, Alfonso Font, José González, Carlos Giménez, Esteban Maroto, Miguelanxo Prado, Luis Bermejo y José Ortiz entre d'atros.

 Vinclos externos 
  Ficha 1984.
  Ficha Zona 84.

Categoría:Revistas d'Espanya